**Zubogyi Pamacska Óvoda**

**2017/2018-as**

#### Munkaterve – Feladatellátási terve



**Készítette:**

# **Galambos Éva**

**Intézményvezető**

**2017.08.25**

**Zubogyi Pamacska Óvoda 2017/2018-as nevelési évének munkaterve**

**A MUNKATERV JOGSZABÁLYI HÁTTERE**

• 2011. évi CXC. törvény a nemzeti köznevelésről. A2011. évi CXC. törvény végrehajtási rendeletei:

- 20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról

- 229/2012. VIII.28.) Korm. Rendelet a nemzeti köznevelésről szóló 2011. évi CXC. törvény egyes rendelkezéseinek végrehajtásáról

• 32/2012. (X. 8.) EMMI rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról. 1. melléklet a 32/2012. (X. 8.) EMMI rendelethez

• 1997. évi XXXI. törvény a gyermekek védelméről és a gyámügyi igazgatásról

• 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

• Oktatási hivatal: Útmutató a pedagógusok minősítési rendszeréhez

• Kiegészítés az Oktatási Hivatal által kidolgozott Útmutató a pedagógusok minősítési rendszeréhez felhasználói dokumentáció értelmezéséhez. Óvodai nevelés

• Oktatási hivatal: Országos tanfelügyelet. Kézikönyv óvodák számára

• Zubogy Község Önkormányzata Képviselő- testületének óvodára vonatkozó önkormányzati rendeletei

• A Zubogyi Pamacska Óvoda szabályozó dokumentumai

**Legitimációs eljárás:**

Nevelőtestület elfogadta: 2017. augusztus 25-én

SZMK véleményezése: 2017. szeptember 20.

Képviselő testület jóváhagyta: 2017. ………………………….

Dokumentum jellege: Nyilvános

Megtalálható: az irattárban

Készítette: Galambos Éva – intézményvezető

Intézmény neve: **Pamacska Óvoda**

Címe:  **Zubogy, Szabadság út 56.**

OM azonosító:  **200940**

**Óvodai csoportok száma:** 1, vegyes csoport, maximum 25 fő

**Munkarend**

A munkarend kialakításának elvei:

• A pedagógusok és a technikai dolgozók munkaidő beosztásának rendje igazodik a szülői igényekhez

• Intézményünkben az egész napi nevelés biztosított

• Munkarendünk kialakítása a Köznevelési törvényben és az SZMSZ-ben előírtaknak megfelelően történik

Óvodánk öt napos munkarenddel dolgozik.

**Nyári zárvatartás, festés-karbantartás tervezett ideje:**

2018. július 2-től július 31-ig

**Szünetek időtartama:**

Nevelés nélküli munkanapok:

* 2017. november 8-9-10 – továbbképzés ( egészséges életmódra nevelés hátrányos helyzetű gyermekeket nevelő óvodákban, a fejlesztés beépítése a pedagógiai programba – 30 órás )
* 2018. március 10. – Munkatársi értekezlet, fél éves értékelés
* 2018. április 3. - Az óvoda születés és névnapjának előkészítése

A szülőket legalább 10 nappal előbb értesítjük. A nevelés nélküli munkanapokon – szülői igény esetén – gondoskodunk a gyermekek felügyeletéről.

**Szülői értekezletek várható időpontja:**

* 2017. szeptember – évnyitó értekezlete
* 2017.november – Mikulás, Karácsonyi ünnepkör előkészítése, farsangi bál előkészítése, negyed éves értékelés
* 2018. február vége – fél éves értékelés
* 2018. május közepe – évzáró ünnepség, ballagás előkészítése

**Fogadóórák:** a szülők és pedagógusok előzetes egyeztetése alapján

**Az intézmény bemutatkozását célzó nyílt nap tervezett időpontjai:**

* 2017. december közepe – adventi készülődés, karácsonyi ünnepkör, családi nap
* 2018. április 4 – Cica nap

**Intézményünk szolgáltatásai:**

* Hittan (ingyenes – szülői hozzájárulás alapján)
* Angol nyelv oktatás (térítéses – szülői kezdeményezésre)
* Néptánc (térítéses – szülői kezdeményezésre)

**2017/2018 – es nevelési év kiemelt feladata:**

* minőségbiztosítás működtetése
* szülőkkel való együttműködés gyakorlatának kiszélesítése, minőségének növelése
* élménynyújtás lehetőségeinek bővítése
* kiemelt nevelési feladat: a gyermekek szűkebb és tágabb környezetének megismerése

**Minőségbiztosítás működtetése**

• Az óvoda nevelési intézmény. A nevelés és tanulás egymással összefüggő és egymást feltételező folyamatait a mérésekben is tükrözni szeretnénk

• A minőségbiztosítás az óvoda már meglévő és gyakorlatban is bevált alapértékeire épül ( egyéni képességfejlesztés, tevékeny részvétel, folyamatos játékos tapasztalatszerzés, örömteli kommunikáció, családias légkör, nyugalmat sugárzó, derűs környezet, jól alkalmazkodó gyermeknevelés, teljes elfogadás)

•A minőséget saját helyi minőségfogalmunk alapján, a helyi programban kitűzött célokkal összhangban, a partnereinkkel együttműködve határozzuk meg.

• Arra törekszünk, hogy elkerüljük az iskolásítást, a teljesítmény orientáltságot. megkönnyítsük az iskolába való átmenetet, elkerüljük a túlzott adminisztrációt.

• A mérések igazodnak az óvoda lehetőségeihez, adottságaihoz, a gyermekek esetében pedig az egyedi sajátosságokhoz.

**Szülőkkel való együttműködés gyakorlatának kiszélesítése, minőségének növelése**

* A gyermekek után a legfontosabb partnereink a szülők, akikkel együttműködve, egymást kiegészítve neveljük a gyermekeket.
* Célunk, hogy kivívjuk a szülők bizalmát, elismerését.
* Az óvoda nyitott, az itt folyó munkába a szülők bármikor betekinthetnek, véleményükkel befolyásolhatják, növelhetik a minőség színvonalát.
* Kéréseik, elvárásaik fontosak a számunkra.

Feladatunk:

Családlátogatások, beszélgetések, közös programok, fogadóórák

A gyermekek egyénre szabott beszoktatása, igény szerint szülő jelenléte a kezdeti szakaszban

Rendszeres havi tájékoztatás a gyermekek fejlődéséről, az egyéni fejlesztési napló bejegyzéseinek megbeszélése, munkák elemzése.

Nyílt nap biztosítása, a foglalkozáson való részvétel lehetőségének megteremtése

Egyéni beszélgetések, gyermekneveléssel kapcsolatos nézetek kicserélése, a család szokásainak, értékrendjének megismerése.

A szülői közösség kialakítása, rendezvények szervezése

Partnerközpontú szemlélet, a szülői igények figyelembevétele

**Élménynyújtás lehetőségeinek a bővítése**

* A munkaterv előkészítése során számba vettük mindazokat a lehetőségeket, amelyek a gyermekeknek pozitív élményt nyújtanak és nem jelentenek nagy megterhelést sem a szülők, sem a fenntartó részére.
* Több kirándulást, színházi előadást, vidám közös programot szervezünk, melyek lebonyolításában a szülők aktív részvételére is számítunk.

**Szűkebb és tágabb környezet megismerése**

* A környezet minél átfogóbb megismertetése lehetőséget ad az egyetemes, a nemzeti kultúra értékeit, hagyományait az adott tájra, helységre jellemző néphagyományok közvetítésére. Hagyományok által őrizhetjük meg a tudást, tapasztalatot, melyet elődeink felhalmoztak.
* Pozitív példát nyújtunk ahhoz, hogy gyermekeink megszeressék környezetüket, ragaszkodjanak ahhoz, lehetőségeikhez képest védjék, és megfelelő ismeretekkel rendelkezve eligazodjanak benne.
* A valóság felfedezése során pozitív érzelmi viszonya alakuljon ki a természet, az emberi alkotások iránt, tanulja azok védelmét, az értékek megőrzését.
* Ismerje meg a szülőföld, az ott élő emberek, a hazai táj, a helyi hagyományok és néphagyományok, szokások, a családi és a tárgyi kultúra értékeit, tanulja meg ezek szeretetét, védelmét is.
* Megtanítjuk felfedezni a környezet szépségét, harmóniáját
* Megismertetjük a környezetvédelem alapjait: a föld, a levegő, a víz, a növény- és állatvilág, valamint a tájvédelem meghatározó szerepét.
* Megalapozzuk a környezettudatos szokásokat, pl. takarékoskodás a vízzel, árammal, papírral, illetve a hulladékkezelés, szelektálás.
* A természetet szerető, védő, óvó gyermek a család felé is pozitív közvetítő szerepet tölt be.
* Közösen átélt felfedezések, tapasztalatok hatására fejlődnek a témával kapcsolatos élményeik, így érzelmileg mélyül a környezethez való viszonyuk.
* Sétákat, kirándulásokat szervezünk, ahol a természettudományos ismeretek mellett az élővilág, életközösségek megismertetésére motiválunk, észrevetetjük a legapróbb növényt, rovart, meghallatjuk a madarak hangját, más állatok neszeit.
* A kirándulásokon természeti kincsek gyűjtésére motiválunk.
* Az óvoda közvetlen környékére sétákat szervezünk, megismertetjük a helyet, ahol az óvoda található, a helyet, ahol élünk.
* Elemi közlekedési szabályokat gyakoroltatunk, közlekedési estközökkel ismertetjük meg a gyerekeket.

**Várható gyermeklétszám:** 18 - 21 fő

**Gyermekvédelmi munkaterv**

Gyermekvédelmi felelős: Szarka Edina

Fogadó óra: előzetes egyeztetés alapján.

Az óvoda jól látható helyen közzéteszi a gyermekvédelmi feladatot ellátó fontosabb intézmények nevét, címét, elérhetőségét.

Céljaink a törvényi elvárások szerinti működés során:

- prevenció, a gyermekek hátrányos helyzetének csökkentése, a veszélyeztetettség kialakulásának megelőzése, illetve szükség szerint segítségnyújtás, valamint együttműködés a különböző intézményekkel, szakemberekkel

- családok tiszteletben tartása, a családi nevelés erősítése a rászorulók körében

- szoros kapcsolat kialakítása a közvetlenül, vagy látens módon segítséget kérő családokkal.

Figyelembe vesszük:

- etnikai kisebbséghez tartozó gyermekek kultúráját

- sajátos nevelési igényű gyermekekkel kapcsolatos törvényi elvárásokat és intézményi alapelveket

- differenciált fejlesztés lehetőségeit a hátrányos helyzetű és nehezebben kezelhető gyermekek számára

Az Óvónők feladata:

* az óvodába járó gyermekek szociális, szociokulturális hátterének megismerése
* szükség szerint környezettanulmány végzése
* rendszeres óvodába járás figyelemmel kísérése, szükség esetén a hiányzás jelzése
* Az óvoda vezetője köteles hatósági eljárást kezdeményezni a gyermek bántalmazása, ill. súlyos elhanyagolása, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén
* Óvodába járó HH és HHH gyermekek nyilvántartása
* Gyermekvédelmi szempontból veszélyeztetett gyermekek nyomon követése,
* SNI, BTM küzdő gyermekek időszerű vizsgálatának kezdeményezése, közös megbeszélés szakember + védőnő bevonásával, segítségnyújtás lehetőségeiről
* adatgyűjtés, statisztika készítés

**A nevelőmunka ellenőrzésének szempontjai**

Cél: az intézmény jogszerű működésének, a belső szabályozók által meghatározott munkarendjének, a kiemelt pedagógiai feladatok ellenőrzése.

A rendszeres és szakszerű ellenőrzés célja:

• segítse az intézmény szabályok szerinti folyamatos és zökkenőmentes működését,

• jelentsen motiváló erőt a beosztottak számára,

• segítsen megerősíteni a jól zajló folyamatokat, ismerje el az eredményeket,

• mutasson rá az elkövetett hibákra, rosszul megválasztott módszerekre,

• adjon információt a visszacsatoláshoz, a stratégiai tervezéshez és döntéshez

• adjon támpontot a személyek munkájához, illetve a folyamatok értékeléséhez.

**Az intézményi feladatok ellátásában közreműködnek:**

* Galambos Éva – óvónő, intézményvezető
* Szarka Edina – óvónő, gyermekvédelmi felelős
* Bárdos Józsefné (Aranka) – dajka

**Óvodai ünnepek, jeles napok, feladatok:**

|  |  |  |  |  |
| --- | --- | --- | --- | --- |
| **feladat** | **felelős** | **tevékenység** | **ideje** | **értékelés** |
| az óvoda szabályozó dokumentumainak átvizsgálása | intézményvezető |  | augusztus |  |
| nevelési évnyitó értekezlet | intézményvezető | a munkaterv elfogadás | 2017.08.25 |  |
| tűz- és munkavédelmi oktatás | intézményvezető | jegyzőkönyv készítés | szakember által készített dokumentá-ció alapján |  |
| csoportszoba, öltöző dekorálása | óvónők, dajka |  | folyamatos |  |
| öszi tevékenységi terv készítése | óvónők | rögzítés a csoportnaplóban | szeptember eleje |  |
| csoportnapló, felvételi- és mulasztási napló, törzskönyv megnyitása, kitöltése | óvónők |  | szeptember elején és folyamatos |  |
| évnyitó szülői értekezlet | intézményvezető |  | szeptember közepe |  |
| szüret és betakarítás | óvónők | kirándulás a szőlőhegyre | szeptember |  |
| gyermekvédelmi program készítése | gyermekvédelmi felelős |  | szeptember eleje |  |
| kapcsolatfelvétel pedagógiai szakszolgáltatóval | intézményvezető | logopédiai, fejlesztőpedagógiai szűrés megbeszélése | szeptember |  |
| kapcsolatfelvétel hitoktatóval | intézményvezető | gyermekhittan foglalkozások megbeszélése | szeptember |  |
| kapcsolatfelvétel néptánc és angol nyelv oktatóval | intézményvezető | szülői kezdeményezésre néptánc és angol nyelv oktatás foglalkozásainak megbeszélése | szeptember |  |
| befogadási terv készítés | óvónők | rögzítés a csoportnaplóban | szeptember |  |
| népmese világnapja | intézményvezető. Előadó | meseelőadás szlovákiai magyar előadóval | szeptember vége | Széttáncolt cipellők - népmese feldolgozás |
| népmese világnapja | intézményvezető, előadó | Szegedi látványszínház előadása | szeptember vége | Az erdő kincseinek nyomában - környezettudatosságra nevelő meseelőadás |
| zene világnapja | intézményvezető, előadók | Macskazaj zenekar koncertje az óvodában | október eleje |  |
| állatok világnapja | óvónők | kirándulás a ragályi tehenészetbe | október eleje |  |
| őszi kerti munkálatok | óvónők | séta a falut körülvevő földeken | október közepe |  |
| kenyér világnapja | óvónők | kemencés sütés | 16.okt |  |
| idősek estje | óvónők | süssünk-süssünk valamit - ünnepi műsor a gyerekek szereplésével | 19.okt |  |
| gyermekek testi fejlődésének nyomon követése | óvónők | testsúly és magasság mérés | október közepe |  |
| gyermekek szociokulturális hátterének a vizsgálata | óvónők | családlátogatás, ha szükséges, szociometria készítés, beszélgetés a szülőkkel | október vége |  |
| tűzriadóterv gyakorlása | valamennyi óvodai dolgozó | gyakorlás | október vége |  |
| tökös hét | óvónők | töklámpás készítés, sütés, kóstolás | október vége |  |
| fejlesztési tervek kidolgozása | óvónők | gyermekek egyéni képességeinek, adottságainak megfigyelése, felmérése | november eleje |  |
| befogadási terv ellenőrzése | óvónők | tapasztalatok rögzítése a csoportnaplóban | november eleje |  |
| Libagaliba | óvónők | Márton napi játszóház | november eleje |  |
| nevelés nélküli munkanap | óvónők | 30 órás továbbképzés | november 8-9-10 |  |
| szülői értekezlet | intézményvezető | szülők tájékoztatása gyermekük fejlődéséről | november vége |  |
| Mikulás várás | óvónők | zárt ünnepség | december eleje |  |
| Advent idején | óvónők | barkácsolás, nyílt nap, családi és óvodai közös programok | december közepe |  |
| karácsonyi ünnepség | óvónők | közös nyílt ünnep az iskolásokkal | téli szünet előtti nap |  |
| Magyar kultúra napja | óvónők | látogatás a könyvtárba | 22.jan |  |
| iskolaérettségi vizsgálatok | intézményvezető, szülő | kérelmek benyújtása a szakszolgáltatóhoz, ha szükséges | január vége |  |
| nevelési értekezlet | intézményvezető | fél év nevelési tervének elemzése, második félév nevelési tervének elkészítése | február eleje |  |
| farsang | óvónők, dajka, szülők | pom-pom zenekar koncertje, játékos vetélkedők, jelmezes felvonulás, zárt ünnep az óvodában | február közepe |  |
| farsang | intézményvezető | meseelőadás szlovákiai magyar előadóval | február közepe |  |
| óvodai szakvélemények kiállítása | intézményvezető | szakvélemények elkészítése 3 példányban (szülő, intézmény, jegyző), szülők tájékoztatása | február vége |  |
| szülői értekezlet | intézményvezető | fél éves értékelés | február vége |  |
| téli tevékenységi terv értékelése | óvónők | rögzítés a csoportnaplóban | március eleje |  |
| tavaszi tevékenységi terv készítése | óvónők | rögzítés a csoportnaplóban | március eleje |  |
| éves szabadságolási terv készítése | intézményvezető | fenntartónak átadni | március eleje |  |
| nyílt napon látogatás az iskolába | óvónők | óvoda-iskola átmenet segítése | március közepe |  |
| nőnap | óvónők | ajándékkészítés | 08.márc |  |
| nevelés nélküli munkanap | óvónők | munkatársi értekezlet, fél éves értékelés | 10.márc |  |
| március 15-i megemlékezés | óvónők, tanítók | ünnepség az emlékparkban az iskolásokkal közösen | 14.márc |  |
| víz világnapja | óvónők | szegedi látványszínház tanmeséje az óvodában | március közepe |  |
| kötelező orvosi vizsgálat | intézményvezető, üzemorvos | a vizsgálat megszervezése | március közepe |  |
| utazási kedvezmény-igazolvány érvényesítése | intézményvezető | igazolványok kiállítása, kiosztása, aláíratása | március vége |  |
| húsvét | óvónők | néphagyomány ápolás | március vége |  |
| gyermekek testi fejlődésének nyomon követése | óvónők | testsúly és magasságmérés | április eleje |  |
| nevelés nélküli munkanap | óvónők | cica-nap előkészítése | 03.ápr |  |
| Cica-nap | valamennyi dolgozó, szülők | nyílt ünnepség- az óvoda születés és névnapjának megünneplése | 05.ápr |  |
| nyári karbantartási munkálatok tervezése | intézményvezető | megbeszélés a fenntartóval | április közepe |  |
| Föld napja, Egészség világnapja | óvónők, védőnő, szülők | natura nap - óvoda és környékének szépítése a szülőkkel közösen, előadás a gyermekek egészséges táplálásáról | április vége |  |
| szociometriai vizsgálat | óvónők | gyermekközösség alakulásának nyomon követése | április vége |  |
| méhek napja | óvónők | látogatás egy méhésznél | április vége |  |
| anyák napja | óvónők | nyílt ünnepség az óvodában | 04.máj |  |
| Tűzoltók napja | óvónők, szülők | látogatás a tűzoltóság nyílt napján Kazincbarcikára | május eleje |  |
| Kihívás napja | óvónők, tanítók | sport nap - közös rendezvény az iskolával | 07.máj |  |
| Madarak és fák napja | óvónők, szülők | faültetés - kiskert kialakítása az óvoda udvarán | 10.máj |  |
| szülői értekezlet | intézményvezető | évzáró, ballagás előkészítése | május közepe |  |
| Pünkösd | óvónők | hagyományápolás | május közepe |  |
| gyermeknap | valamennyi munkatárs, szülők, képviselőtestület tagjai, tanítók | faluszintű rendezvény - játszóház - szegedi látványszínház gyermeknapi műsora | 25.máj |  |
| tavaszi tevékenységi terv értékelése, nyári terv készítése | óvónők | rögzítés a csoportnaplóban | május vége |  |
| pedagógus nap | óvónők | zárt ünnepség | 01.jún |  |
| Évzáró - ballagó ünnepség | óvónők, valamennyi munkatárs, szülők | nyílt ünnepség | 09.jún |  |
| nevelőtestületi értekezlet | intézményvezető | nevelési terv második félévének értékelése, évértékelés | június eleje |  |
| Kirándulás | óvónők, szülők | közös kirándulás a szülőkkel, testvérekkel | június közepe |  |
| Nyári munkálatok elvégeztetése | intézményvezető, fenntartó | karbantartás, fertőtlenítő meszelés | július |  |
| Beszámoló készítés | intézményvezető | a nevelési év elemzése, értékelése, ismertetése a fenntartóval | augusztus |  |

**Belső ellenőrzési, intézkedési terv 2017/2018-as nevelési évre**

Az ellenőrzés minden területre terjedjen ki.

A belső ellenőrzés felelős személyei:

* intézményvezető
* esetenként az óvoda más dolgozói (pl: selejtezés, leltározás, stb.)

Az ellenőrzés területei:

1. belső ellenőrzés rendszere
2. gazdasági tevékenységgel összefüggő feladatok
3. vagyonvédelemmel összefüggő ellenőrzési feladatok
4. nevelő,- oktatómunka ellenőrzési feladatai
5. munkafolyamatokra épített ellenőrzési feladatok.

**Elvárás:**

Az ellenőrzések során feltárt szabálytalanságokat minden esetben kövesse a cselekmény súlyának megfelelő felelősségre vonás.

A belső ellenőrzés összefoglalt tapasztalatait az óvodavezető a munkatársi értekezleten ismerteti. A hibák javítását minden esetben ellenőrzi, számon kéri.

|  |  |  |  |
| --- | --- | --- | --- |
| **ellenőrzés területe** | **feladatok** | **felelősök** | **határidő** |
| Belső ellenőrzési terület | Az épület tisztasága, a tisztítószerek gazdaságos felhasználása | intézményvezető, konyhai dolgozók, dajka | negyedévente |
| Munkafegyelem, pontos munkakezdés, munkaidő megfelelő kihasználása, jelenléti ívek pontos vezetése | intézményvezető | folyamatos, szúrópróba szerűen |
| Az étkezésben részesülő gyermekek, felnőttek étkezési nyilvántartásának ellenőrzése, helyes, pontos, szabályszerű vezetése. A befizetendő térítési díjak módosítása a szülők által beadott igazolások alapján, a térítési díjak befizetésének, adminisztrálásának ellenőrzése | intézményvezető, élelmezésvezető | minden hónap 15-ig |
| Konyhai adminisztráció, a menzaprogram alkalmazása, előírásainak betartása | intézményvezető, konyhai dolgozók, élelmezésvezető | folyamatos |
| Gazdasági tevékenységgel összefüggő feladatok | A meglévő állóeszköz (épület, gépek, berendezések) gazdaságos, optimális kihasználtságának figyelemmel kísérése. Felújítási munkák teljesítésének figyelése, kérése a fenntartótól. Érintésvédelmi, villámvédelmi, tűzbiztonsági felülvizsgálatok időbeni megszervezése. | intézményvezető | folyamatos, illetve a munkák elvégzésekor. |
| Karbantartási munkák megrendelése, kisebb karbantartási munkák teljesítésének figyelése időbeni megszervezése | intézményvezető | folyamatos, illetve a munkák elvégzésekor. |
| Készlet és energiagazdálkodás. A csoportszoba eszközleltárának folyamatos kezelése. Játék, edényzet, tálaló eszközök, szakmai felszerelés megóvása, leltár pontos vezetése | intézményvezető, óvónő, dajka, esetenként egyéb dolgozók (pl. leltározáskor, selejtezéskor) | folyamatos, leltár és selejtezés időpontjában |
| Könyvtárállomány, közös szakmai felszerelés, szertár kezelése, megóvása | óvónők, dajka |  |
| Energia gazdaságos felhasználása (víz, gáz, villany). Takarékosság elveinek szem előtt tartása. | betartás: valamennyi dolgozó, ellenőrzés: intézményvezető | folyamatos |
| Vagyonvédelemmel összefüggő ellenőrzési feladatok | Leltár, vagyonnyilvántartás kezelése. Leltár előkészítése, lebonyolítása. A selejtes eszközök szabályos kezelése, törési nyilvántartó vezetése, selejtezés lebonyolítása. | intézményvezető, óvónő | évente |
| Az épület biztonságának megőrzése érdekében a kulcsok kezelése a kulcskezelési szabályzat szerint. | valamennyi dolgozó | folyamatos |
| Nevelő - oktató munka ellenőrzése | A munkatervben meghatározott ütemterv szerint. | intézményvezető |  |
| Munkafolyamatokra épített ellenőrzés | Munkavédelmi, tűzvédelmi szabályok betartása. Szakemberek által készített dokumentumok beszerzése. Háztartási gépek rendeltetésszerű használata, gondos kezelése, helyes üzemeltetése | valamennyi dolgozó |  |
| Az étel megfelelő minőségű elkészítése, a nyersanyagok felhasználása, az adagok gazdaságos, pontos elkészítése, elosztása, ételminta eltevése, a felhasználás ellenőrzése. A konyha, raktárak, valamint a hulladéktárolók tisztántatása, higiéniai előírások betartásának ellenőrzése. Az óvódához tartozó helyiségek rendszeres tisztántartása | valamennyi dolgozó | folyamatos |
| Egészségügyi kiskönyvek, munka-alkalmassági vizsgálatok lejártának ellenőrzése | intézményvezető, élelmezésvezető | folyamatos |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Zubogyi Pamacska Óvoda- óvodapedagógusok munkabeosztása** | | | | | | | | | | |
|  | A hét | | | | | B hét | | | | |
|  | Szarka Edina | | Galambos Éva | |  | Szarka Edina | | Galambos Éva | |  |
| nap | csoportban | óraszám | csoportban | óraszám | átfedés | csoportban | óraszám | csoportban | óraszám | átfedés |
| hétfő | 7 - 13,30 | 6,3 | 11,30-16 | 4,3 | 2 | 10-16,30 | 6,3 | 7-12,00 | 5 | 2 |
| kedd | 7-13,30 | 6,3 | 11,30-16 | 4,3 | 2 | 10-16,30 | 6,3 | 7-12,00 | 5 | 2 |
| szerda | 7-13,30 | 6,3 | 11,30-16 | 4,3 | 2 | 10-16,30 | 6,3 | 7-12,00 | 5 | 2 |
| csütörtök | 7-13,30 | 6,3 | 11,30-16 | 4,3 | 2 | 10-16,30 | 6,3 | 7-12,00 | 5 | 2 |
| péntek | 7-13,00 | 6 | 11,00-16 | 5 | 2 | 10,30-16,30 | 6 | 7-12,30 | 5,3 | 2 |
| összesen |  | 32 |  | 23 | 10 |  | 32 |  | 25,3 | 10 |
|  |  |  |  |  |  |  |  |  |  |  |
| A két óvodapedagógus kötelező óraszáma , beleszámítva a napi 2 óra átfedési időt, nem fedi le a teljes nyitva tartás idejét, ezért az intézményvezető kötelező óraszámán felül az A héten plusz 11 órát, a B héten plusz 13,30 órát tölt a csoportban | | | | | | | | | | |
|
|
|
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **Dajka munkaidő-beosztása** | | | | | | | | | | |
| Munkaideje: heti 40 óra | | |  |  |  |  |  |  |  |  |
| Hétfőtől péntekig **6,30**-tól **14,30**-ig | | | |  |  |  |  |  |  |  |
| Napi 8 órás munkaidejéből napi 2 órában élelmezés vezetői feladatokat lát el. | | | | | | | | |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

**JEGYZŐKÖNYV**

**Készült:** Zubogyi Pamacska Óvoda nevelőtestületi értekezletén

**Témája:** Munkaterv elfogadása

**Jelen vannak:**

* az óvodavezető
* Zubogyi Pamacska Óvoda nevelőtestülete

**Ideje**: 2017. augusztus 25.

A jelenlévők aláírásukkal elfogadták a Munkatervet.

* Galambos Éva
* Szarka Edina

**Legitimáció**

A Zubogyi Pamacska Óvoda 2017/18 éves munkatervének tekintetében 2017. szeptember 20-án véleményezési jogával élt az óvoda szülői szervezete.

A szülői szervezet a munkatervet egyhangúlag elfogadta.

Az óvoda alkalmazotti közössége a munkatervet 2017. augusztus 25-én elfogadta.

A Zubogyi Pamacska Óvoda 2017/18 éves munkatervének tekintetében egyetértési jogával él a fenntartó.

Zubogy, 2017. szeptember 21.